KOMISSION ASETUS (EY) N:o 2008/95, annettu 18 päivänä elokuuta 1995, yhtenäisestä vähennyskertoimesta kullekin toimijalle Itävaltaan, Suomeen ja Ruotsiin vuoden 1995 viimeisellä neljänneksellä kolmansien maiden tai muiden kuin perinteisten AKT-maiden banaanien maahantuotavan määrän määrittämiseksi



Virallinen lehti nro L 196 , 19/08/1995 s. 0003 - 0003



KOMISSION ASETUS (EY) N:o 2008/95, annettu 18 päivänä elokuuta 1995, yhtenäisestä vähennyskertoimesta kullekin toimijalle Itävaltaan, Suomeen ja Ruotsiin vuoden 1995 viimeisellä neljänneksellä kolmansien maiden tai muiden kuin perinteisten AKT-maiden banaanien maahantuotavan määrän määrittämiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan, ottaa huomioon 3 päivänä elokuuta 1995 annetun komission asetuksen (EY) N:o 1924/95 (1), jossa vahvistetaan siirtymätoimenpiteet banaanien tuontia koskevan tariffikiintiöjärjestelmän soveltamiseksi Itävallan, Suomen ja Ruotsin liittymisen johdosta, ja erityisesti sen 3 artiklan 3 kohdan, sekä katsoo, että komission asetuksessa (ETY) N:o 1442/93 (2), sellaisena kuin se on viimeksi muutettuna asetuksella (EY) N:o 1164/95 (3), säädetään banaanialan yhteisestä markkinajärjestelystä 13 päivänä helmikuuta 1993 annetulla neuvoston asetuksella (ETY) N:o 404/93 (4), sellaisena kuin se on viimeksi muutettuna asetuksella (EY) N:o 3290/94 (5), perustetun banaanien tuontia yhteisöön koskevan järjestelmän soveltamista koskevista yksityiskohtaisista säännöistä, asetuksessa (EY) 1924/95 määritellään, että vuoden 1995 viimeisen neljänneksen aikana Itävaltaan, Suomeen ja Ruotsiin kolmansien maiden tai muiden kuin perinteisten AKT-maiden banaaneja voivat 91 500 tonniin asti tuoda toimijat, jotka ovat pitäneet kaupan edellä mainittuja banaaneja näissä jäsenvaltioissa viitekauden aikana (1991, 1992, 1993), ja jotka on rekisteröity komission asetuksen (EY) N:o 479/95 (6) 3 artiklan mukaisesti, tällä tavalla laskettujen viitemäärien yhteismääräksi saadaan edellä mainittujen toimijoiden osalta 352 224 tonnia; tämän vuoksi olisi sovellettava asetuksen (EY) N:o 1924/95 3 artiklaa vuoden 1995 viimeiselle neljännekselle Itävallalle, Suomelle ja Ruotsille avatun tariffikiintiön lisämäärän noudattamiseksi ja vahvistettava kullekin edellä mainitulle toimijalle yhtenäinen vähennyskerroin, kullekin toimijalle tälle neljännekselle myönnettävän määrän määrittämiseksi, ja määräaikojen noudattamiseksi olisi säädettävä toimenpiteen voimaantulosta julkaisupäivänä, ON ANTANUT TÄMÄN ASETUKSEN: 1 artikla Asetuksen (EY) N:o 1924/95 1 artiklassa avatusta tariffikiintiön lisämäärästä kullekin asetuksen (EY) N:o 1924/95 2 artiklan a alakohdassa tarkoitetulle toimijalle myönnettävä määrä 1 päivän lokakuuta ja 31 päivän joulukuuta 1995 väliseksi ajaksi saadaan soveltamalla asetuksen (EY) N:o 1924/95 3 artiklan mukaisesti määritettyyn toimijan Itävallassa, Suomessa ja Ruotsissa käytävän kaupan viitemäärään yhtenäistä vähennyskerrointa 0,259778. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä elokuuta 1995. Komission puolesta Erkki LIIKANEN Komission jäsen (1) EYVL N:o L 185, 4.8.1995, s. 24 (2) EYVL N:o L 142, 12.6.1993, s. 6 (3) EYVL N:o L 117, 24.5.1995, s. 14 (4) EYVL N:o L 47, 25.2.1993, s. 1 (5) EYVL N:o L 349, 31.12.1994, s. 105 (6) EYVL N:o L 49, 4.3.1995, s. 18